Patres Apostolici
Patres Apostolici appellantur auctores Christiani saeculi primi exeuntis et saeculi secundi ineuntis, qui apostolos novisse putantur vel magnam ab iis vim acceperunt, Patres Ecclesiae ergo generationis secundae et tertiae. Item Canon litterarum ab iis Patribus Ecclesiae scriptarum Patres Apostolici vocatur.

Papa Benedictus XVI eos "generatio ecclesiae secunda post apostolos" appellavit.

Nonnulli Patres Apostolici praeterea in aliis litteris memorantur, de aliis notitiae biographicae certae desunt. Quod omnes universos attinet, fontes historici ceteris epochis ecclesiasticis longe parcius fluunt.

Patres Apostololici 
 Clemens Romanus
 auctor ignotus sic dictae Epistulae Clementis secundae ad Corinthios
 Ignatius Antiochenus
 Polycarpus Smyrnaeus
 Papias Hierapolitanus
 Quadratus Atheniensis
 Hermas, auctor libri nomine Pastor Hermae
 auctor ignotus Doctrinae Duodecim Apostolorum sive Didache
 auctor ignotus Epistulae Barnabae
 auctor ignotus Epistulae ad Diognetum

Nonnulli harum litterarum (Epistula Barnabae, Prima epistula Clementis, Pastor Hermae, Didache) saeculis secundo tertioque interdum ad canonem Novi Testamenti numerabantur, sed definitive non assumptae sunt. 

Hae litterae maximi ponderis sunt ad Ecclesiam antiquam illius temporis cognsoscendam.

Alii ecclesiae antiquae scriptores illustres, qui autem, quoniam serius vixerunt, in numero Patrum Apostolicorum non habentur, sed Patres Ecclesiae appellantur, sunt Irenaeus Lugdunensis, Iustinus Martyr, Tertullianus, Clemens Alexandrinus, Origenes et Cyprianus Carthaginiesis.

Canon "Patrum Apostolicorum" 
 Doctrina Duodecim Apostolorum (Didaché)
 Epistula Barnabae
 Epistula prima Clementis
 Epistula secunda Clementis
 Epistulae Ignatianae:
 Epistula ad Ephesios
 Epistula ad Magnesios
 Epistula ad Trallianos
 Epistula ad Romanos
 Epistula ad Philadelphinos
 Epistula ad Smyrnaeos
 Epistula ad Polycarpum
 Litterae a atque de Polycarpo:
 Epistula Polycarpi
 Martyrium Polycarpi
 Epistula ad Diognetum
 Pastor Hermae
 Fragmenta Papiae et fragmentum Quadrati

Bibliographia 
 Die Apostolischen Väter. Griechisch-deutsche Parallelausgabe. JCB Mohr, Tubingae 1992, ISBN 3-16-145887-7
  Les Pères apostoliques, Texte intégral, Cerf, 2006. Etiam in interrete
 Norbert Brox, Georg Kretschmar, Kurt Niederwimmer (Ed.): Kommentar zu den Apostolischen Vätern (KAV). Vandenhoeck & Ruprecht, Gottingae 1989ss. * Heinrich Kihn: Der Ursprung des Briefes an Diognet. Herder, Freiburg im Breisgau 1882 (in interrete)
 Wilhelm Pratscher (Ed.): Die Apostolischen Väter. Eine Einleitung. Vandenhoeck & Ruprecht, Gottingae 2009. ISBN 978-3-525-03637-2.

Patres Ecclesiae
Doctor Ecclesiae

Notae

Nexus externi
Patres Apostolici lingua Theodisca
Patres Apostolici lingua Francogallica
 
Apostolic Fathers, Encyclopædia Britannica, 1911.

Munera in Ecclesia
Ecclesia antiqua
Oriens Christianus
Patristica